  

Αγία Βαρβάρα, 17 Μαΐου 2022

**ΔΕΛΤΙΟ ΤΥΠΟΥ**

**«Πανελλήνιες Εξετάσεις: Διαχείριση Άγχους Προετοιμασίας και Αποτελεσμάτων».**

**ΔΙΑΔΙΚΤΥΑΚΗ ΔΡΑΣΗ**

Οι Πανελλήνιες Εξετάσεις είναι μια δύσκολη περίοδος που δημιουργεί άγχος στους μαθητές διότι αφορά στο μέλλον τους και στις προσδοκίες τους για πανεπιστημιακές σπουδές. Η διαχείριση του άγχους , αυτή την ευαίσθητη χρονική περίοδο, αποτελεί σημαντικό παράγοντα ώστε να μπορέσουν τα παιδιά να συμμετέχουν στη διαδικασία και να αποδώσουν το καλύτερο που μπορούν, χωρίς εσωτερικές ψυχολογικές πιέσεις.

Ο Δήμος μας στηρίζει τη **Διαδικτυακή Δράση με Θέμα «Πανελλήνιες Εξετάσεις: Διαχείριση Άγχους Προετοιμασίας & Αποτελεσμάτων»** που οργανώνει το Ελληνικό Διαδημοτικό Δίκτυο Υγιών Πόλεων του ΠΟΥ και η Κεντρική Δομή των ΚΕΠ Υγείας.

Η δράση θα πραγματοποιηθεί την **Δευτέρα 23 Μαΐου 2022** και **ώρα 12.00**. Αφορά σε μαθητές και ενήλικες και θα μεταδίδεται ζωντανά μέσω **Zoom**  και στο **Facebook**  του ΚΕΠ Υγείας Δήμου Αγίας Βαρβάρας <https://www.facebook.com/kepygeiasagiasvarvaras/>

Ομιλήτρια  είναι η Ψυχολόγος κυρία Σμαράγδα Χρηστάκη, η οποία θα απαντήσει και σε ερωτήματα που θα τεθούν.

Για περισσότερες πληροφορίες οι ενδιαφερόμενοι μπορούν να επικοινωνούν με το ΚΕΠ Υγείας του δήμου μας στο τηλέφωνο: 2105690436.